Summa Iniuria: Ein Pitaval der Justizirrtümer

**Summa Iniuria: Ein Pitaval der Justizirrtümer** isch es Typoskript, wo der Hans Martin Sutermeister 1976 veröffentlicht het. Mit sine öpe 500 behandlete Fäll gilt das Buch as e umfassendi Dokumentation vo Justizirrtümer.

## Inhalt

In *Summa Iniuria* behandlet der Sutermeister „füfhundert Fäll vo mönschlechem Versäge im Berich vo der Rächtsprächig in kriminal- und sozialpsychologischer Sicht“ (Site 1). S Buech basiert uf sine Erfahrige, won er für s Schwizer Büro gäge Amts- und Verbandswillkür gschaffet het. Dört het er sich für Revisione vo verschidene Mordprozäss igsetzt (Site 23–24).

Der Fall Maria Popescu und d Affäre Pierre Jaccoud diene derzue, die „calvinistischi Moral“ vo Gänf azprangere. Der gröschti Teil vom Buech (Site 124–707) het der Titel *Zur Genealogie des Justizirrtums: Der Hirschbergtest*. Mit „Hirschbergtest“ meint der Sutermeister d Hauptfählerquelle vo der Rechtsfindig, wie si im Max Hirschberg sim Buech *Das Fehlurteil im Strafprozess* (1960) beschribe worde si. I der Zämefassig (Site 727–747) schlot der Sutermeister es Schwizer Bundeskriminalamt nach em Vorbild vom Dütsche Bundeskriminalamt vor.

## Rezeption

Der Strafrächtsexpert Karl Peters het gfunde, em Sutermeister sis *Summa Iniuria* sig es wichtigs Buech vergliche mit anderne Wärch über Justizirrtümer. Strafverfahre sige spannend dargstellt, ohni dass es em Autor derbi um Sensationslust got. Är bezeichnet der Sutermeister, zäme mit em Frank Arnau und em Günter Weigand, as en „erbitterete Kämpfer für s Rächt“.

Der Walter Haesler schribt, *Summa Iniuria* würdi Fachlüt derzue arege, nozdänke, und chönnti derzue biträge, zuekünftigi Justizirrtümer z vermide.

Gmäss der Juristin Gwladys Gilliéron isch *Summa Iniuria* „eini vo de usfüerlechschte Dokumentatione über Fählurteil in der dütsche Sproch“. Aber wäge sinere Methodik, sine Interpretatione und sine Argumentatione isch *Summa Iniuria* au vo Fachlüt kritisiert worde.

## Usgab

* *Summa Iniuria – Ein Pitaval der Justizirrtümer: fünfhundert Fälle menschlichen Versagens im Bereich der Rechtsprechung in kriminal- und sozialpsychologischer Sicht.* Basel: Elfenau, 1976 (810 Seiten), ISBN 978-3-226-00096-2 (Volltext in e-Helvetica)

## Rezensione

* Walter Haesler: *Dr. Hans M. Sutermeister: SUMMA INIURIA, Ein Pitaval der Justizirrtümer, Elfenau Verlag, Basel, 1976*. In: Arbeitsgruppe für Kriminologie des Schweizerischen Nationalkomitees für geistige Gesundheit (Hrsg.): *Kriminologisches Bulletin*. Band 2, Nr. 2. Züri. Dezember 1976, S. 56–57 (Volltext [agluegt am 23. April 2024]).
* Wolfgang Lorenz: *Sutermeister, Hans M.: Summa Iniuria. Ein Pitaval der Justizirrtümer – Basel (Elfenau–Verlag) 1976 – 810 S. br.* In: *Archiv für Kriminologie.* Band 160, Heft 3/4, 1977.
* Karl Peters. *Sutermeister, Hans M.: Summa Iniuria. Ein Pitaval der Justizirrtümer. Basel 1976.* In: *Zeitschrift für die gesamte Strafrechtswissenschaft.* Jahrgang 26, Band 88, Heft 1, 1976, S. 993–995, ().
* Otto Scrinzi: *Buch im Brennpunkt: Unvermeidliche Justizirrtümer.* In: *Ärztliche Praxis: Die Zeitung des Arztes in Klinik und Praxis.* 1976/1977.
* Klaus Volk: *Buchbesprechung: Sutermeister, H. M.. Summa Iniuria.* In: *Monatsschrift für Kriminologie und Strafrechtsreform.* Jahrgang 60, 1977, S.&nbsp;388.

## Weblinks

* Volltext in e-Helvetica
* ES 208 (1): em Sutermeister sis Handexemplar im Nachlass vo der Burgerbibliothek Bärn

## Quelle